 P r o v i t a l, občianske združenie

J. Damku 764 / 9, 972 13 Nitrianske Pravno, časť Solka

IČO 3111 72 36

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_



### V ý r o č n á s p r á v a

**o činnosti a hospodárení**

**PROVITAL o.z.**

**za rok 2019**

**V Nitrianskom Pravne, dňa 30.6.2020 PhDr. Zdenka Vasilová,** **štatutárny zástupca**

**PROVITAL, o.z.**

**občianskE združeniE PROVITAL**

Občianske združenie PROVITAL bolo založené v súlade s ustanoveniami zákona č. 83/1990 Zb. Občianske združenie bolo na Ministerstve vnútra SR zaregistrované ako neštátne účelové zariadenie sociálneho charakteru 14.02.1997 pod číslom VVS1/-900/90-12351, pridelené IČO : 31 117 236.

**Občianske združenie PROVITAL je zriaďovateľom:**

* **Centrum pre deti a rodiny s resocializačným programom pre plnoleté osoby**
* **Domov na pol ceste a**
* **Centrum poradenských a informačných služieb.**

**Občianske združenie pracuje v zložení:**

Predstavenstvo: PhDr. Zdenka Vasilová, predseda

Martina Mäsiarová, podpredseda

Mgr. Andrea Škárová

Kontrolór: Ján Š k á r a

Členmi občianskeho združenia sú ďalej:

Mgr. Peter Vittek, Júlia Mäsiarová, Ing. Dušan Vasil, Ján Škára

1. **RESOCIALIZAČNÉ STREDISKO**



**Činnosť Centra pre deti a rodiny s resocializačným programom pre plnoleté fyzické osoby Dom života bez drog v roku 2019 ( ďalej len CDR)**

Hlavným cieľom CDR, ktorého zriaďovateľom je občianske združenie PROVITAL, je resocializácia a abstinencia drogovo závislých plnoletých fyzických osôb formou pobytovej resocializácie. Resocializačné stredisko poskytuje opatrenia sociálnoprávnej ochrany, sociálne služby a sociálnu pomoc klientom celoročne, pobytovou formou, t.j. počas nepretržitej prevádzky.

**Akreditácia pre výkon opatrení sociálnoprávnej ochrany v CDR** bola udelená rozhodnutím MPSVR SR v Bratislave dňa 28.09.2006, číslo rozhodnutia 17910/2006-I/21 AK. PROVITAL, o.z má akreditáciu na výkon opatrení sociálnoprávnej ochrany detí a sociálnej kurately v zariadení – CDR podľa § 63 zákona o sociálnoprávnej ochrane detí a o sociálnej kuratele, ktoré bolo zriadené za účelom aktivizovania vnútorných schopností plnoletých fyzických osôb na prekonanie psychických dôsledkov fyzických dôsledkov a sociálnych dôsledkov drogových závislostí, alebo iných závislostí a na zapojenie sa do života v prirodzenom prostredí.

**Prevádzku CDR nám umožňuje na základe získanej akreditácie finančný príspevok z Ústredia práce, sociálnych vecí a rodiny, podmienený akreditáciou MPSVR SR a zmluvnými  podmienkami.**

Činnosť CDR sa riadi Zákonom č. 305/2005 Z.z o sociálnoprávnej ochrane detí a o sociálnej kuratele. CDR v uplynulom roku poskytovalo klientom okrem nevyhnutných sociálnych služieb, ktorými sú napr. ubytovanie a stravovanie aj terapeutickú pomoc (psychoterapiu, socioterapiu, pracovnú terapiu), individuálnu a skupinovú sociálnu prácu. Klientom bola poskytovaná komplexná starostlivosť:

* **Zdravotnícka**: vstupné psychiatrické a infektologické vyšetrenia, sprostredkovanie ďalšej zdravotníckej starostlivosti podľa individuálnych potrieb klientov. Aj v roku 2019 sme zaznamenali zvýšený počet klientov s komplikovanými zdravotnými problémami, tak psychickými ako aj telesnými, pod ktoré sa podpísalo dlhodobé užívanie návykových látok, opakované recidívy, nesprávna životospráva a nevhodný životný štýl .
* **Sociálna - právna**: Pri tejto činnosti sa zameriavame na obnovenie, ozdravenie, zmiernenie alebo zlepšenie sociálneho stavu, v ktorom sa klient nachádza, metódami a technikami sociálnej práce.
* **Psychologická:** skupinová a individuálna psychologická pomoc bola klientom v RS poskytovaná priebežne, Individuálne aj v rámci skupinových sedení, psychologičkou na plný úväzok. Skupinové terapie poskytujeme klientom pravidelne tri až päťkrát týždenne, individuálne denne.
* **Pracovné zručnosti**: pracovné zručnosti sú doménou inštruktorov pracovných návykov v spolupráci so sociálnymi pracovníkmi a liečebnými pedagógmi. Cieľom je znovunadobudnúť pracovné návyky, získať zručnosti ako aj  pracovné schopnosti fyzickej osoby potrebné pre praktický život s cieľom jej začlenenia sa do spoločnosti .
* **Arteterapia :** umenie využívame na prejav pocitov, psychických stavov klienta. Uprednostňujeme kreslenie, maľbu a hudbu. Výtvarná a umelecká práca prispela k rozvoju predstavivosti a tvorivosti. Posilňuje u závislých klientov trpezlivosť, sústredenie, uvoľnenie a sebavyjadrenie. Muzikoterapia ovplyvnila predovšetkým náladu a vyvolala silné emócie , ktoré následne klienti využili napr. kresbou. Arteterapia prebiehala pod dozorom odborných a skúsených pracovníkov liečebných pedagógov.
* **Biblioterapia a dramatoterapia** nám pomáhajú zlepšovať vyjadrovacie schopnosti a komunikáciu ako aj svoju vlastnú prezentáciu.Dramatizácia tradičných sviatkov, najmä vianočných zvykov, je medzi klientmi veľmi obľúbená.

**Príprava stravy v CDR** sa realizuje v rámci nácviku pracovných zručností, pod dozorom inštruktorov pracovnej terapie. Klienti sa učia variť, piecť, zavárať, teda prácam, ktoré im aj v domácom prostredí pomôžu zvládať bežný život. Pripravujú jedlá a zostavujú jedálny lístok pri rôznych slávnostných príležitostiach, napr. vianočných alebo veľkonočných sviatkoch. S prípravou jedál súvisí aj na úprava a výzdoba jedálne pri sviatočnom stravovaní a čo je prvoradé aj hygiena pri príprave jedál.

**Spolupráca s rodinou, príbuznými, partnermi a priateľmi**

Zamestnanci v spolupráci s vedením resocializačného strediska spolupracujú s rodinami klientov, ktorí majú záujem o spoluprácu. Sobotné popoludnia a nedele sú vyhradené pre návštevy príbuzných a priateľov a pre stretnutia so zamestnancami CDR. Počas Adventu každoročne pripravujeme Deň otvorených dverí. Na decembrový karneval sa pripravujú všetci. Klienti vyvinú veľké úsilie pri navrhovaní masiek a ich fantázia sa prejaví naplno v jej reálnom stvárnení. V našom sídle, vo Vyšehradnom, si pripravujeme aj náš vlastný silvestrovský ohňostroj, ktorý klienti považujú za nezabudnuteľný zážitok.

Rodinní príslušníci klientov majú možnosť spoznať prostredie, v ktorom toho času žijú a môžu osobne komunikovať s odborným tímom, ktorý sa snaží pôsobiť na pozitívnu zmenu klientov a osvojenie si nových návykov zdravého životného štýlu.

Našim cieľom je aj sanácia rodinného prostredia a normalizácia vzťahov rodinných príslušníkov najmä rodičov a detí. Aj v tomto roku sme pokračovali v posilňovaní rodinných vzťahov a výsledkom bolo, či už znovu nadviazanie kontaktov s rodinou alebo čiastočne spoločne strávený čas počas sviatkov.

**Športové a turistické aktivity**

V prostredí, kde žijeme, nás obklopujú lesy. Turistika, orientačný beh, cyklistika, prechádzky na huby so psami, malá posilňovňa, blízky ranč s koňmi, pravidelné turnaje v stolnom tenise, stolnom futbale – nápady na efektívne využitie voľného času plne podporujeme. Nezabudnuteľným zážitkom podľa vyjadrení klientov bola roku 2019 terénna resocializácia na Orave. (viď foto)

**K ďalším aktivitám**, ktoré patria do resocializačných programov patrí účasť klientov na pravidelne sa konajúcich pondelkových kluboch abstinentov a dobrovoľná účasť na bohoslužbách.

**Režim v CDR**

Život v komunite je organizovaný podľa platného režimu. Zariadenie má vypracovaný opis jednotlivých fáz pobytovej resocializácie. Avšak so zreteľom na individualitu každého klienta, jeho anamnézu a prirodzený vývin. Celý proces je postavený najmä na budovaní zodpovednosti za prežitie svojho života.

**Prijímanie klientov do CDR v roku 2019**

Klienti sú do zariadenia prijímaní na základe žiadosti. Podmienkou prijatia do CDR je absolvovanie odvykacej liečby alebo detoxu a **odporúčanie psychiatra**, ako aj  **odporúčanie orgánu sociálnoprávnej ochrany** (sociálneho kurátora pre dospelých), že klient je vhodný do resocializačného programu. Klientov prijímame po splnení stanovených podmienok a podľa ich skutočného záujmu o resocializáciu, ktorý sa prejavuje najmä opakovaným kontaktovaním sa už počas liečby. Pobyt v CDR je dobrovoľný.

Dĺžka pobytu v CDR je v zmysle platnej legislatívy a minimálnych štandardov kvality odporúčaná na dobu minimálne 8 mesiacov.

**Spisová agenda klientov CDR – spis klienta obsahuje:**

* Odporúčanie orgánu sociálnoprávnej ochrany
* zmluvu o poskytovaní sociálnoprávnej ochrany,
* odporúčanie psychiatra
* zmluvu o úschove,
* anamnézu klienta (sociálnu, rodinnú, profesijnú)
* životopis klienta
* individuálny resocializačný plán (vypracovaný v súlade s potrebami klienta a pravidelne vyhodnocovaný)
* úkony sociálnoprávnej ochrany realizované v záujme klienta (upsvar, exekútori, súdy ap.).

**Tabuľka č. 1.: Klienti v roku 2019**

|  |  |  |  |  |  |
| --- | --- | --- | --- | --- | --- |
| Kapacita zariadenia | Celkový počet klientov  v.r.  2019 | Z toho ženy | Počet klientov,  ktorí začali  resocializáciu  v.r. 2019 | Priemerná dĺžka pobytu všetkých klientov v CDR do konca r.2019  (mesiace) | Počet klientov  Stav k 31.12.2019 |
| 25 | 55 | 19 | 35 | 5 | 25 |

**Tabuľka č. 2.: Rozdelenie klientov v roku 2019 podľa druhu závislosti**

|  |  |  |
| --- | --- | --- |
| **Počet klientov so základnou drogou alkohol** | **Počet klientov závislých od viacerých látok (polyformná závislosť)**  **Kombinácia: marihuana, alkohol, pervitín, lieky, heroin.** | **Závislosť na hrách** |
| 31 | 23 | 1 |

**Tabuľka č. 3.: Pobyt klienta v CDR v roku 2019**

|  |  |  |  |  |
| --- | --- | --- | --- | --- |
| **Úspešné ukončenie resocializačného procesu min. 8 mesiacov** | **Návrat do prirodzeného prostredia** | **Umiestnenie v zariadení chráneného bývania** | **Predčasné ukončenie zo strany klienta** | **Predčasné vylúčenia zo strany CDR** |
| 14 | 8 | 4 | 16 | 8 |

**Tabuľka č. 4.: priemerný vek klientov k 31.12.2019**

|  |  |  |
| --- | --- | --- |
| **Ženy** | **Muži** | **Spolu** |
| 33 | 35 | 36 |

**Personálne zabezpečenie CDR**

CDR v priebehu roka 2019 pracovalo v tomto zložení:

* zodpovedný zástupca za výkon SPO a riaditeľ – špeciálny pedagóg
* špeciálny pedagóg
* liečebný pedagóg – s terapeuticko výchovnou špecializáciou
* sociálny pracovník 2
* psychológ 2
* asistent sociálnej práce 2
* inštruktori pracovnej terapie 2

Zamestnanci spĺňajú vzdelanie podľa zákona o zákona o sociálnej práci č. 219/2014Z.z. .

Z multidisciplinárneho tímu, ktorý tvoria špeciálni a liečební pedagógovia, psychológovia a sociálni pracovníci, má každý uvedený zamestnanec podľa požiadaviek stanovených zákonom ukončený II. stupeň vysokoškolského vzdelania**;** taktiež inštruktori pracovnej terapie spĺňajú kvalifikačné podmienky.

1. **Domov na pol ceste**

Sociálne služby v domove na pol ceste podľa §12 ods.1 písm.a) bod 3. a § 27 zákona č. 448/2008 Z.z poskytujeme od októbra 2010 predovšetkým pre cieľovú skupinu klientov CDR, ktorí úspešne ukončili pobytovú resocializáciu, ale ocitli by sa bez prístrešia a v sociálnej a hmotnej núdzi.

Klienti úspešne ukončili pobyt v CDR a chceli by začať pracovať, ale nemajú vytvorené podmienky na zabezpečenie nevyhnutných potrieb, najmä nemajú zabezpečené ubytovanie po skončení resocializačného programu. Domov na pol ceste poskytuje ubytovanie a sociálne služby občanom, ktorí absolvovali resocializačný program, ale ocitli sa bez prístrešia a v sociálnej a hmotnej núdzi.

|  |  |  |  |  |  |
| --- | --- | --- | --- | --- | --- |
| Kapacita zariadenia | Priemerný počet klientov  v r.  2019/mes. | Z toho ženy | Počet klientov,  ktorí nastúpili  v r. 2019 | Priemerná dĺžka pobytu  v mes. | Počet klientov  Stav k 31.12.2018 |
| 16 | 12 | 5 | 5 | 7 | 11 |

**Prevádzku Domova na pol ceste zabezpečovali 2 zamestnanci, sociálny pracovník a asistent sociálnej práce, ktorí boli odmeňovaní z finančného príspevku TSK**. Ďalej prevádzku zabezpečoval liečebný pedagóg a psychológ. Všetci zamestnanci spĺňajú vzdelanie podľa zákona č.219/2014 o sociálnej práci ako aj podľa zákona č. 552/2003 Z.z. o výkone prác vo verejnom záujme a o zmene a doplnení tohto zákona, a v zmysle zmluvy s Trenčianskym samosprávnym krajom, boli odmeňovaní podľa zákona č. 553/2003 Z.z. o odmeňovaní pri výkone prác vo verejnom záujme a o zmene a doplnení tohto zákona.

Priestory potrebné na prevádzkovanie tohto zariadenia nám poskytuje odplatne obec Koš.   
**Prevádzku Domova na pol ceste nám umožňuje finančný príspevok Trenčianskeho samosprávneho kraja. Aj v tomto dokumente vyjadrujeme vďaku rozhodnutiam poslancov a zamestnancom TSK podporovať a pomáhať naším občanom, aby mohli bývať a pracovať aj tí, ktorí by sa bez pomoci spoločnosti ocitli na ulici.**

1. **Centrum poradenských a informačných služieb**

Centrum poradenských a informačných služieb poskytuje sociálne poradenstvo a informácie o poskytovaní a dostupnosti požadovaných sociálnych služieb.

Sociálne a psychologické poradenstvo pre občanov, ale najmä rodinných príslušníkov klientov nášho resocializačného strediska a domova na pol ceste, ich partnerov a priateľov tvorí hlavnú náplň činnosti centra.

Bývalí klienti majú možnosť využívať naše služby, prostredníctvom nášho centra služieb, kde im je naďalej poskytovaná odborná pomoc, ak o ňu požiadajú. Majú aj možnosť absolvovať weekendové aj týždňové pobyty.

Taktiež naši klienti CDR vo vyšších fázach aktívne prispeli k prevencii sociálnopatologických javov. Na základe ich osobného súhlasu sa zúčastnili besied na viacerých školách v mestách a obciach okresov Prievidza, Bánovce nad Bebravou, Dubnica nad Váhom a Čadca, ktoré nás o túto formu sociálnej prevencie požiadali. V rámci týždňa boja proti drogám sme spolupracovali na zabezpečení besied pre základné školy.

Naďalej, ako už niekoľko rokov predtým, pokračuje naša spolupráca s Mestskou políciou

v Čadci na projekte Živé knižnice. Z osvetových a kultúrnych stredísk spolupracujeme najmä s Prievidzským a s Trenčianskym osvetovým strediskom.

**V roku 2019 občianske združenie PROVITAL, Koš spolupracovalo s nasledovnými subjektmi :**

Trenčiansky samosprávny kraj

MPSVR SR

Úrady práce, sociálnych vecí a rodiny v SR

Ústredie práce, sociálnych vecí a rodiny

MUDr. Eva Bakošová, Nitrianske Pravno

MUDr. Viera Vezérová, Prievidza

MUDr. Tibor Borzovič, Prievidza

MUDr. Peter Malinjak, Bojnice

ESET spol. s r.o., Bratislava

Obecný úrad Nitrianske Pravno

Obec Nitrianske Pravno, s.r.o.

Mestská polícia Čadca

Obecný úrad Koš

Farma SPP Koš

Kamil Borko – autoservis, Koš

Kultúrne a osvetové stredisko Prievidza

Trenčianske osvetové stredisko Trenčín

SOŠ strojnícka Bánovce nad Bebravou

Mestský úrad v Prievidzi

Asociácia resocializačných stredísk SR

M.K.M. Trading Bratislava

Veľká Havrania, s.r.o., Zázrivá

Akreditované resocializačné strediská SR

Prosys, informačné technológie Bratislava

***Uvedeným subjektom vyslovujeme úprimné poďakovanie za podporu a spoluprácu..***

**Príloha:**

Galéria

Účtovná závierka 2019





 

****

** **

****

